[{"text_idx": "#000003", "text": "Matkamisviis - to\u0303ukekelkPesitsusrahuRa\u0308a\u0308tsaturismi hea tavaJuhend looduses liikujaleMatkajaso\u0303bralik ma\u0308rgis20 aastat Eesti o\u0308koturismi ma\u0308rgist EHE"}, {"text_idx": "#000005", "text": "Tihtipeale ei tea me, mida oodata u\u0308helt vahvalt matkalt. On see siis ra\u0308a\u0308tsadega rabas, ratastega mo\u0308o\u0308da metsaradasid, to\u0303ukekelkudega lumistel va\u0308ljadel vo\u0303i ja\u0308rveja\u0308a\u0308l, matkasuuskadega mo\u0308o\u0308da talvist metsa ja raba vo\u0303i hoopiski matkauisudega mo\u0308o\u0308da rabalaukaid vo\u0303i joeluhtasid. Vale riietus, varustus ja ootamatud ilmastiku tingimused vo\u0303ivad muuta meie maktaelamused po\u0303rguks."}, {"text_idx": "#000006", "text": "Tutvstamegi allolevalt teile u\u0308hte talvehooaja ko\u0303ige atkraktiivsemat matkamisviisi, milleks on to\u0303ukekelgud. Jagame soovitusi, kuhu ja kellega matkale minna."}, {"text_idx": "#000010", "text": "Ta\u0308nu laialdasele lisavarustusele on ta\u0308napa\u0308evase to\u0303ukekelguga vo\u0303imalik talvel matkata praktiliselt ko\u0303ikjal. Kui panna kelgule alla laiad lumejalased, saab ette vo\u0303tta retki nii lumistel metsaradadel, lagendikel-po\u0303ldudel, kinnituisanud ku\u0308lateedel kui ka lumistel veekogudel."}, {"text_idx": "#000011", "text": "Kui varustada kelk spetsiaalsete ja\u0308a\u0308jalastega, avaneb vo\u0303imalus lumevabal mere- vo\u0303i ja\u0308rveja\u0308a\u0308l ette vo\u0303tta mo\u0303nusalt pikki retki. Ja\u0308a\u0308jalased teevad kelgu kaalult kergemaks, oluliselt kiiremaks ja hoolu\u0308kkamise lihtsamaks. Kokkuvo\u0303ttes ta\u0308hendab see, et va\u0308iksema vaeva ja lu\u0308hema ajaga on vo\u0303imalik la\u0308bida pikemaid distantse."}, {"text_idx": "#000014", "text": "To\u0303ukekelgumatk kui hea treening - vali lumine rada!"}, {"text_idx": "#000015", "text": "To\u0303ukekelguga matkamine vo\u0303ib olla va\u0308ga intentsiivne treening, kus koormust saab kogu keha. Selleks vali matkamiseks lumised ja pikemad metsarajad, kooriklumi ja avastusretked."}, {"text_idx": "#000016", "text": "\u200bTo\u0303ukekelgumatk kui loodusvaatlus ja mo\u0303nus kulgemine - vali ja\u0308a\u0308!"}, {"text_idx": "#000017", "text": "Ta\u0308iesti unikaalse kogemuse saab to\u0303ukekelgumatkalt ja\u0308rveja\u0308a\u0308l. Lu\u0308kkad u\u0308he jalaga hoogu, teisega seisad kelgujalasel - on ju imelihtne."}, {"text_idx": "#000018", "text": "To\u0303ukekelgumatk kui po\u0303nev seiklus - mine pimedas matkama!"}, {"text_idx": "#000019", "text": "Pimadatel o\u0303htutel pealambi vo\u0303i laternavalguses on to\u0303ukekelkudega matkamine seiklus omaette. Piiratud na\u0308gemine, po\u0303nev ja vahelduv rada muudavad u\u0308he lihtsa matka to\u0303eliseks elamuseks."}, {"text_idx": "#000023", "text": "Pa\u0308rnumaal Soomaal To\u0303ramaa puisniit, kus saab matkata nii jo\u0303eluhal kui ka u\u0308leujutatud metsas kuni 40km."}, {"text_idx": "#000026", "text": "Ko\u0303ige paremini oskavad teile meeldaja\u0308a\u0308vat matka korraldada pa\u0308devad matkakorraldajad, kellega koos on turvaline ja kindel minna. Tea, et matkakorraldajad panustavad ka radade hooldusesse, et oleks, kus so\u0303ita. Arvestada tuleb ka sellega, et on piirkondi, kus tohib ka Terviseradadel to\u0303ukekelkudega matkata ning piirkondi, kus mitte."}, {"text_idx": "#000032", "text": "7. Pu\u0308haja\u0308rve matkamaraton to\u0303ukekelkudel L 11.02.2023 (perematk, aktiivne puhkus, matkasport)"}, {"text_idx": "#000040", "text": "Ko\u0303ige paremini o\u0303petab so\u0303idunippe muidugi praktika, kuid hea on enne esimest so\u0303ita ka pisut teooriaga tutvuda."}, {"text_idx": "#000041", "text": "\u00b7 Hoo andmisel on oluline, et to\u0303uge toimuks toetusjala kanna tagant ja hoogu andev jalg toetuks pa\u0308kale. Kui to\u0303uge antakse toetusjala eest, siis pidurdab to\u0303ukejalg hoogu.\n\u00b7 Hoogu vo\u0303iks anda kahe jalaga vaheldumisi. On neid, kes tahavad alguses ainult u\u0308he jalaga to\u0303ugata, aga peale mo\u0303ningast katsetamist ja julgustust la\u0308heb ka teine jalg to\u0308o\u0308sse, sest muidu on u\u0308hele jalale langev koormus liiga suur ja so\u0303it va\u0308sitav.\n\u00b7 Tasasel pinnasel aitavad paremini libiseda pikad ja rahulikud to\u0303uked, ma\u0308kke so\u0303ites on kergem liikuda lu\u0308hikeste ja tihedate to\u0303ugetega.\n\u00b7 Ko\u0303ige paremini saab hoogu anda, kui kasutada lisaks jalato\u0303ukele ka oma u\u0308lakeha raskust. Selleks aga peab kelgu sanga vo\u0303imalikult madalale asetama, et keha saaks kelgule kallutada.\n\u00b7 Po\u0308o\u0308ramisel tuleb to\u0303ukejalg asetada kelguraua va\u0308lisku\u0308ljele ning to\u0303ukel juba kelk po\u0308o\u0308rabki. Ma\u0308rkso\u0303nadeks on keharaskus ja tasakaal \u2013 kelk po\u0308o\u0308rab na\u0308iteks oluliselt paremini vasakule, kui keharaskus toetada juhtauast kinni hoidvale paremale ka\u0308ele ja vasakule jalale. Laskumisel saab juhtimiseks kastuda ka u\u0308he kannaga pidurdustehnikat.\n\u00b7 Kui kelgule pole paigaldatud lisavarustusena pidurit, siis pidurdamine ka\u0308ib jalaga, kas siis u\u0308he jalgaga jalaste vahelt keskelt vo\u0303i mo\u0303lema kannaga, surudes need lihtsalt jalaste vahele lumme nii, et varbad ja\u0308a\u0308vad seisutugedele. Kandadega on ka ko\u0303ige turvalisem laskumistel hoogu kontrollida ja vajadusel natuke pidurdada.\n\u00b7 Kui aga kiirus on suur ja kandade maha panek ei aita, siis tuleb lihtsalt kelgust lahti lasta, et mitte koos sellega hange lennata (ko\u0303ige mugavam on seda teha laskumisasendis)."}, {"text_idx": "#000043", "text": "Rajal peab arvestama sellega, et ko\u0303ikidel oleks mano\u0308o\u0308vriteks ruumi. Kui so\u0303idetakse grupis, siis tuleb laskumistel ja\u0308tta piisavalt pikk ja turvaline vahe, sest paljudel kipub kelk poole laskumise peal oma suuna vo\u0303tma ega taha enam so\u0303na kuulata. Paratamatult lo\u0303ppeb nii mo\u0303nigi uljas ma\u0308est alla kihutamine lumehanges. Piisavalt pikk vahe eeslaskujaga annab vo\u0303imaluse vajadusel reageerida, et talle mitte otsa so\u0303ita."}, {"text_idx": "#000045", "text": "Mida rohkem kogemusi ja vastupidavust, seda suuremat kiirust saab arendada. Muidugi so\u0303ltub kiirus ka kelgutamise eesma\u0308rgist. Rahulikul loodusretkel lumistel metsateedel liigutakse aeglasemalt kui kiires trennis siledal mereja\u0308a\u0308l. (Muu hulgas so\u0303idetakse to\u0303ukekelkudega pikki maratone ja nii on na\u0308iteks 100 km la\u0308bitud mereja\u0308a\u0308l natuke rohkem kui 3,5 tunniga, mis teeb keskmiseks kiiruseks pea 30 km tunnis.)"}, {"text_idx": "#000046", "text": "Kindel on aga see, et iga to\u0303ukekelguso\u0303it on seikluslik ning paneb proovile nii koordinatsiooni kui ka tasakaalu. Kui vo\u0303rrelda to\u0303ukekelgutamist mo\u0303ne muu sportliku tegevusega, siis ko\u0303ige sarnasem on see to\u0303ukerattaso\u0303iduga. Mo\u0303lemal juhul vo\u0303ib tekkida ku\u0308simus: mis see jalaga vibutamine siis a\u0308ra ei ole? Aga kui la\u0308heneda tegevustele sportlikult ja kasutada o\u0303iget so\u0303idutehnikat, saab u\u0308priski korraliku koormuse nii ala- kui ka u\u0308lakeha. On ju u\u0308sna levinud vo\u0303rdlus, et tund to\u0303ukerattaso\u0303itu vo\u0303rdub kahe tunni jalgratta sadulas istumisega."}, {"text_idx": "#000053", "text": "Lae telefoni aku ta\u0308is ja vo\u0303ta kaasa akupank. Nii ja\u0308a\u0308dvustad iluaid pilte ja vajadusel saad abi kutsuda kui oled grupist maha ja\u0308a\u0308nud vo\u0303i eksinud."}]